joelniklaus/EU_Wikipedias huggingface dataset:
Campos

Campos voi tarkoittaa seuraavia:

henkilöitä
 Adrián Campos (1960–2021), espanjalainen Formula 1 -kuljettaja
 Arsenio Martínez Campos (1831–1900), espanjalainen kenraali, Espanjan pääministeri 1879
 Briana Campos (s. 1994), meksikolainen jalkapalloilija
 Dario Campos (s. 1948), brasilialainen katolinen piispa
 Djalma Campos (s. 1987), angolalainen jalkapalloilija
 Eduardo Campos (1965–2014), brasilialainen poliitikko
 Francisco de Campos Barreto (1877–1941), brasilialainen katolinen piispa
 Jorge Campos (s. 1966), meksikolainen jalkapalloilija
 Jorge de Amorim Campos, Jorginho (s. 1964), brasilialainen jalkapalloilija
 Jorge Luis Campos (s. 1970), paraguaylainen jalkapalloilija
 José Melhado Campos (1909–1996), brasilialainen katolinen piispa
 Manuel Ferraz de Campos Sales (1841–1913), Brasilian presidentti 1898–1902
 Marco Campos (1976–1995), brasilialainen autourheilija
 Miguel Irízar Campos (s. 1934), espanjalais-perulainen katolinen piispa
 Oscar Campos Contreras (s. 1947), meksikolainen katolinen piispa
 Paulo Mendes Campos (1922–1991), brasilialainen kirjailija ja toimittaja
 Paulo de Tarso Campos (1895–1970), brasilialainen katolinen arkkipiispa
 Ramón Campos (1925–2017), filippiiniläinen koripalloilija
 Raúl Campos (s. 1987), espanjalainen futsalpelaaja
 Tony Campos (s. 1973), yhdysvaltalainen laulaja ja basisti

paikkoja
 Campos, kunta Mallorcalla, Espanjassa
 São José dos Campos, kaupunki São Paolon osavaltiossa Brasiliassa

muita merkityksiä

 Campos Meta 1, espanjalaisen Formula 1 -talli HRT F1:n entinen nimi
 Campos Racing, espanjalainen pikkuformulatalli

Luettelot henkilöistä sukunimen mukaan
Michel Leclère

Michel Leclère (s. 18. maaliskuuta 1946) on entinen ranskalainen F1-kuljettaja. Hän osallistui kahdeksaan F1-osakilpailuun kausina 1975–1976. Hän oli parhaimmillaan kymmenes Espanjan GP:ssä 1976. MM-pisteitä Leclére ei saavuttanut.

Leclère voitti Ranskan F3-mestaruuden vuonna 1972 Alphine-tallissa. Hän kilpaili F2-luokassa vuosina 1973–1974 ja uudestaan 1977–1978. Hän kilpaili myös Le Mansin 24 tunnin ajossa vuosina 1972 ja 1977–1979 Ligierillä, mutta karsiutui joka kerta. Nykyään hän ajaa näytösajoja historiallisilla F1-autoilla ympäri Eurooppaa.

Ranskalaiset Formula 1 -kuljettajat
Vuonna 1946 syntyneet
Elävät henkilöt
Adriano Celentano

Adriano Celentano (6. tammikuuta 1938 Milano, Italia) on italialainen laulaja, laulunsanoittaja, näyttelijä, koomikko, elokuvaohjaaja ja televisiojuontaja.

Adriano aloitti uransa 1950-luvun loppupuolella. Hänestä tuli yksi Italian suosituimmista laulajista, jonka levyjä on myyty miljoonia. Hän on julkaissut urallaan noin neljäkymmentä albumia. Hän kuului myös Italian suosituimpiin elokuvanäyttelijiin ja on ollut myös suosittu televisioesiintyjä.

Adriano on ollut naimisissa italialaisen näyttelijän Claudia Morin kanssa vuodesta 1964 lähtien, pariskunnalla on kolme lasta.

Aiheesta muualla

 Viralliset sivut  
 
 Adriano Celentano NNDB:ssä 

Italialaiset laulajat
Italialaiset näyttelijät
Vuonna 1938 syntyneet
Elävät henkilöt
Adam Olearius

Adam Olearius (16. elokuuta 1603 Aschersleben, Saksi – 22. helmikuuta 1671  Gottorf, Schleswig) oli saksalainen oppinut, matemaatikko, maantieteilijä ja kirjastonhoitaja. Kun Schleswig-Holstein-Gottorfin herttua Fredrik III lähetti Persiaan suurlähettilään, hänestä tuli lähettilään sihteeri. 

Olearius julkaisi elinaikanaan kaksi teosta, joissa hän kuvaili matkakokemuksiaan.

Lähteet

Aiheesta muualla 

  Lönnqvist, Barbara: Lost in the Baltic – the island of Hogland Baltic Sea Library 

Saksalaiset kielenkääntäjät
Saksalaiset kirjastonhoitajat‎
Saksalaiset diplomaatit
Saksalaiset matemaatikot
Matkakirjailijat
Vuonna 1603 syntyneet
Vuonna 1671 kuolleet
Black or White

Black or White on yhdysvaltalaisen laulajan Michael Jacksonin ensimmäinen vuoden 1991 albumilta Dangerous julkaistu single. Se julkaistiin lokakuussa 1991. Jackson on säveltänyt, sanoittanut, sovittanut ja tuottanut kappaleen itse. Siinä soittaa muun muassa kitaristi Bill Bottrell. Kappaleen musiikkivideolla esiintyvät esimerkiksi näyttelijät Macaulay Culkin, George Wendt ja Tyra Banks. Single menestyi listoilla hyvin. Se saavutti ensimmäisen sijan sekä Britannian singlelistalla, Yhdysvaltain singlelistalla Billboard Hot 100 että 18 muun valtion singlelistalla.

Kappaleet 
 Maxi CD
 ”Black or White” (singleversio) – 3:22
 ”Black or White” (instrumentaali) – 3:22
 ”Smooth Criminal” – 4:16

 7" single
 ”Black or White” (singleversio) – 3:22
 ”Black or White” (instrumentaali) – 3:22

 Black or White (The Clivillés & Cole (C&C) Remixes)
 ”Black or White” (The Clivillés & Cole House/Club Mix) – 7:36
 ”Black or White” (The Clivillés & Cole House/Dub Mix) – 6:34
 ”Black or White” (The Underground Club Mix) – 7:29
 ”Black or White” (House with Guitar Radio Mix) – 3:53
 ”Black or White” (Tribal Beats) – 3:38

Visionary single
 CD-puoli
 ”Black or White” (singleversio) – 3:22
 ”Black or White” (Clivillés & Cole House Guitar Radio Mix) – 3:50

 DVD-puoli
 ”Black or White” (musiikkivideo)

Listasijoitukset

Lähteet

Aiheesta muualla 
 Kappaleen sanat
 Musiikkivideo 

Vuoden 1991 kappaleet
Michael Jacksonin kappaleet
Piuhanjoki

Piuhanjoki (myös Piuhanoja) on seitsemän kilometrin pituinen peltojen keskellä virtaavaa Maskusta alkava ja Raision Raisionlahteen laskeva joki, jonka valuma alue on 31 km². Se on Raisionlahden pääasiallinen kuormittaja jollei lasketa merestä itsessään tulevaa kuormitusta.

Sen latvaosat koostuvat kahdesta isommasta ojasta Maskussa: Noin kolmen kilometrin pituisesta Karevanojasta joka alkaa Karevansuosta ja lyhyemmästä nimettömästä ojasta joka alkaa Pirttimäestä. Joen alajuoksulla Raisio yhtymän tehtaiden kohdalla on isompi sivuhaara Kuuanoja, jonka pituus on neljä kilometriä. Kuuanoja alkaa Metsäsylttylästä ja kulkee osan matkaa maan alla Raisio yhtymän kohdalla.

Piuhanojasta kulkeutuva kiintoainekuormitus mataloittaa lahtea nopeasti.
Vuonna 1999 tehdyssä selvityksessä hajakuormitusarvot Raisionlahden pohjukassa, jonne Piuhanjoki laskee, olivat: 2,2–2,6 tonnia fosforia vuodessa ja typen 23–31 tonnia vuodessa. Piuhanjoen veden laatua ei tarkkaila säännöllisesti.

Kuuanoja 

Kuuanoja padottiin vuonna 1989 Raisio yhtymän kohdalla. Pato estää piha-alueiden hulevesien pääsyn ojaan. Raisio yhtymä laskee sadevesiä ja voimalaitoksen neutralointivesiä pH-säädön jälkeen ojaan. 

Kuuanojan veden laatua seurataan automaattisella näytteenottimella joka analysoi kemiallisen hapenkulutuksen, kiintoaineen, rasvan, kokonaisfosforin ja pH:n. Vuosina 2002–2006 vesi oli lievästi emäksistä, pH keskinmäärin 7,5, fosfori 0,5 mg/l, kemiallisesti happea kuluttavia yhdisteitä 73 mg 02/l, kiintoainetta 48 mg/l ja rasvoja 2 mg/l.

Kasvillisuus 

Piuhanojan varrella kasvaa järviruokoa koivikon seassa.

Lähteet

Viitteet 

Suomen joet
Saaristomereen laskevat vesistöt
Raision luonto
Maskun luonto
Joe Ranft

Joseph Henry "Joe" Ranft (13. maaliskuuta 1960 – 16. elokuuta 2005) oli yhdysvaltalainen taikuri, animaattori ja ääninäyttelijä, joka työskenteli yhdessä Disneyn ja Pixarin kanssa. Hänen veljensä Jerome Ranft on kuvanveistäjä, joka myös on työskennellyt muutamissa Pixarin elokuvista.

Varhainen elämä 
Ranft syntyi Pasadenassa, Kaliforniassa, mutta kasvoi Whittierissä. Nuoruudessaan hän harjoitteli paljon taikatemppuja. 15 vuoden ikäisenä Ranftista tuli Magic Groupin jäsen. Lukion jälkeen vuonna 1978 hän aloitti animaatiohahmojen suunnittelun kurssin.

Ura 
Viisi ensimmäistä vuottaan Disneyllä, Ranft työskenteli joidenkin televisio-ohjelmien parissa, jotka eivät koskaan valmistuneet. 1980-luvulla hän työskenteli animaatioelokuvien Leijonakuningas ja Kaunotar ja hirviö parissa.

Elokuvassa Monsterit Oy yksi hirviöistä nimeltään J. J. Ranft on nimetty hänen mukaansa. Ranft on antanut äänensä elokuviin:

Toy Story – leluelämää - Lenny the Binoculars
Ötökän elämää - Heimlich the Caterpillar
Toy Story 2 - Wheezy the Penguin (laulajaäänen teki Robert Goulet)
Monsterit Oy - sivuäänet
Nemoa etsimässä - Jacques the Shrimp ja Phil
Ihmeperhe - sivuäänet
Autot - Red

Ranft käsikirjoitti myös elokuvan Urhea pikku leivänpaahdin ja jälkiäänitti Elmo Saintpetersin roolin.Hänen suosikkikirjailijansa olivat Kurt Vonnegut, Hunter S. Thompson ja Tom Wolfe.

 Kuolema 
Ranft kuoli, kun hänen autonsa törmäsi kaiteeseen ja suistui Navarro River -jokeen Mendocino Countyssa, Kaliforniassa.  Ranft kuoli kesken Autot-elokuvan tuotannon. Elokuva tehtiin loppuun Ranftin muistoksi, samoin kuin Tim Burtonin Corpse Bride, jossa hän oli vastaavana tuottajana.

 Filmografia (valikoima) Urhea pikku leivänpaahdin (1987)Kuka viritti ansan, Roger Rabbit? (1988)Oliver ja kumppanit (1988)Pieni merenneito (1989)Bernard ja Bianca Australiassa (1990)Kaunotar ja hirviö (1991)Painajainen ennen joulua (1993)Leijonakuningas (1994)Toy Story – leluelämää (1995)James ja jättipersikka (1996)Ötökän elämää (1998)Toy Story 2 (1999)Fantasia 2000 (1999)Buzz Lightyear Avaruusranger: Seikkailu alkaa (2000)Monkeybone (2001)Monsterit Oy (2001)Nemoa etsimässä (2003)Ihmeperhe (2004)Corpse Bride (2005)Autot'' (2006)

Aiheesta muualla 
 

Yhdysvaltalaiset animaattorit
Yhdysvaltalaiset ääninäyttelijät
Liikenneonnettomuudessa kuolleet
Vuonna 1960 syntyneet
Vuonna 2005 kuolleet
Säynätsalon rata

Säynätsalon rata oli Suomen rataverkkoon kuulunut sivurataosuus, joka sijaitsi Keski-Suomen maakunnassa Jyväskylän eteläosassa. Radan pituus oli noin 3,6 kilometriä ja sitä käytettiin Säynätsalon vaneritehtaan kuljetuksiin. Rata erkani Orivesi–Jyväskylä-radasta Paasivuoren ja Paavalinvuoren tunnelien välissä olleen Raudanlahden linjavaihteen kohdalla. Jyväskylän ja Säynätsalon välinen rataosuus avattiin liikenteelle 12. tammikuuta 1970 ja koko Jämsän oikorata valmistui 1978.

Tavaraliikenne Säynätsalon radalla päättyi 1999 kun Säynätsalon vaneritehdas siirtyi käyttämään muita kuljetusmuotoja. Raudanlahden ja Säynätsalon väliseltä radalta poistettiin kiskotus ja ratapölkyt vuonna 2005. Radasta on jäljellä ratapohja sekä Säynätsalon salmen ylittävä pengersilta.

Historia
Rautatiehanke nousi esiin ensimmäisen kerran 1930-luvulla. Uudelleen se nousi esiin 1950-luvun alussa, kun Enso-Gutzeit oli valmis osallistumaan radan kustannuksiin 250 miljoonalla markalla, mutta hanke joutui vastatuuleen. Rakentaminen varmistui 1960-luvun alussa kun tehtiin päätös Jämsänkosken ja Jyväskylän välisen radan rakentamisesta. Rata ei kulkisi Säynätsalon kautta vaan teollisuusrata erkanisi pääradasta. Rakennustyö suunniteltiin siten, että ensimmäisenä saataisiin liikenteeseen Jyväskylän ja Säynätsalon väli. Työt käynnistyivät vuoden 1964 alussa ja samana vuonna rataa rakennettiin 280 miehen voimin. Radan Jyväskylän puoleinen pää valmistui kesällä 1968. Juhlajuna Säynätsaloon saapui tammikuussa 1970. Jo neljän päivän päästä vaneritehtaan tuotteita lähti rautateitse. Radalla oli suuri merkitys tehtaalle.

Lähteet 
 Ratahallintokeskus: Vähäliikenteisten ratojen tulevaisuusselvitys 2/2005

Aiheesta muualla 
 Vaunut.org: Kuvia entisestä Säynätsalon radasta
 Vaunut.org: Kuvia Raudanlahdesta

Suomen entiset rautatiet
Jyväskylän liikenne
Säynätsalo
Amado Guevara

Amado Guevara (s. 2. toukokuuta 1976 Tegucigalpa) on hondurasilainen jalkapalloilija. Hän on Hondurasin jalkapallomaajoukkueen eniten otteluita pelannut pelaaja. Hän on pelannut lukuisissa seuroissa Hondurasin lisäksi Espanjassa, Meksikossa, Costa Ricassa, Yhdysvalloissa ja Kanadassa. Nykyisin hän pelaa kanadalaisessa Toronto FC:ssa. 

Guevara aloitti maajoukkueuransa vuonna 1994 ja on nykyisin maajoukkueen kapteeni.

Aiheesta muualla 
 Guevara Major League Soccerin sivustolla 
 National Football Teams: Amado Guevara 

Guevara, Amado
Guevara, Amado
Guevara, Amado
Travis Zajac

Travis Zajac (s. 13. toukokuuta 1985 Winnipeg, Manitoba, Kanada) on kanadalainen entinen jääkiekkoilija, pelipaikaltaan keskushyökkääjä. Hänenellä on ukrainalaiset sukujuuret. Hän laukoo oikealta. Zajac pelasi 15 kautta NHL-liigassa edustaen miltei koko uransa New Jersey Devilsiä.

New Jersey Devils varasi Zajacin vuoden 2004 NHL:n varaustilaisuudessa ensimmäisellä kierroksella varausvuorolla 20. Hän debytoi NHL:ssä 6. lokakuuta 2006 kun New Jersey kaatoi Carolina Hurricanesin 4–0. Zajac teki avausmaalinsa NHL:ssä seuraavana päivänä, kun Devils hävisi Dallas Starsille 3–1. Zajac on pelannut New Jerseyssä usein samassa hyökkäysketjussa Jamie Langenbrunnerin ja Zach Parisen kanssa. Fanit kutsuivat ketjua nimellä ZZ Pop. Parise pelasi hänen kanssaan jo Pohjois-Dakotan yliopiston jääkiekkojoukkueessa. 

Huhtikuussa 2021 Devils kauppasi Zajacin ja Kyle Palmierin New York Islandersiin vaihdossa ensimmäisen kierroksen varausvuoroon vuoden 2021 varaustilaisuudessa, neljännen kierroksen varausvuoroon vuoden 2022 varaustilaisuudessa, A.J. Greeriin ja Mason Jobstiin. Syksyllä 2021 Zajac teki yksipäiväisen sopimuksen Dallas Starsin kanssa, jotta voisi lopettaa pelaajauransa Starsin pelaajana.

Tilastot

Lähteet

Viitteet

Aiheesta muualla 
 Zajac New Jersey Devilsin kotisivulla
 Zajac jatkoaika.comissa

Kanadalaiset jääkiekkoilijat
New Jersey Devilsin varaamat pelaajat
Vuonna 1985 syntyneet
Elävät henkilöt
The Awakening (albumi)


The Awakening on ruotsalaisen death metal -yhtyeen Mercilessin esikoisalbumi, joka julkaistiin helmikuussa 1990 levymerkillä Deathlike Silence Productions. Vuonna 1999 Osmose Productions julkaisi albumista uusintapainoksen, joka sisälsi neljä 7. joulukuuta 1990 Uppsalassa konsertissa äänitettyä kappaletta.

Kappaleet

1999 uudelleenjulkaisun bonuskappaleet

Kokoonpano 
 Roger ”Rogga” Pettersson – laulu
 Erik Wallin – kitara
 Fredrik Karlén – basso
 Stefan ”Stipen” Carlsson – rummut

Aiheesta muualla 
 

Vuoden 1990 esikoisalbumit
Ruotsalaiset death metal -albumit
Ruotsalaiset thrash metal -albumit
Bing (täsmennyssivu)

Bing voi viitata seuraaviin asioihin:
Bing, Microsoftin hakukone.
Bing Maps, Microsoftin kehittämä karttapalvelu.
Bing (leipä), kiinalainen leipä.
Bing (yhtiö), lakkautettu leluja ja keittiötarvikkeita valmistanut yhtiö.
Bing (virvoitusjuoma).

Henkilöitä 
Bing on myös seuraavien henkilöiden sukunimi:

 Abraham Bing (1752–1841), saksalainen rabbi
 Andrew Bing (1574–1652), englantilainen oppinut
 Anine Bing (s. 1982), tanskalainen malli
 Carmella Bing (s. 1981), yhdysvaltalainen pornonäyttelijä
 Darnell Bing (s. 1984), yhdysvaltalainen jalkapalloilija
 Dave Bing (s. 1943), yhdysvaltalainen koripalloilija ja Detroitin entinen pormestari
 Jon Bing (1944–2014), norjalainen lakiprofessori
 Paul Robert Bing (1878–1956), sveitsiläis-saksalainen neurologi
 R. H. Bing (1914–1986), yhdysvaltalainen matemaatikko
 Siegfried Bing (1838–1905), saksalainen taidekauppias
 Steve Bing (1965–2020), yhdysvaltalainen liikemies
 Suzanne Bing (1885–1967), ranskalainen näyttelijä
 Thomas Bing (s. 1990), saksalainen maastohiihtäjä
 Zhang Bing (s. 1969), kiinalainen haulikkoampuja

Kuvitteellisia henkilöitä 

 Chandler Bing ja Charles Bing, televisiosarjassa Frendit

Luettelot henkilöistä sukunimen mukaan
Mark Margolis

Mark Margolis (s. 26. marraskuuta 1939) on yhdysvaltalainen näyttelijä, joka on esiintynyt elokuvissa vuodesta 1976 lähtien.

Margolis opiskeli lyhyesti Templen yliopistossa ennen muuttoaan New Yorkiin, jossa hän alkoi opiskella draamaa Stella Adlerin johdolla sekä The Actors Studiossa. Margolis on ehkä tunnetuin rooleistaan Scarfacessa ja Darren Aronofskyn elokuvissa Pi, Unelmien sielunmessu, The Fountain ja The Wrestler – painija. Aronofsky kirjoitti isä Avilan roolin The Fountainissa erityisesti Margolista varten.

Margolis on myös esiintynyt useissa televisiosarjoissa, kuten Kutsukaa McCall, Kylmä rinki, Yli synkän virran ja Breaking Bad. Lisäksi hän esiintyi Aikahypyn ensimmäisessä jaksossa.

Filmografia 
 The Opening of Misty Beethoven (1976)
 Going in Style (1979)
 Dressed to Kill (1980)
 Svengijengi vauhdissa jälleen (1982)
 Scarface – arpinaama (1983)
 The Cotton Club (1984)
 The Bedroom Window (1987)
 The Secret of My Succe$s (1987)
 Glory (1989)
 The Pit and the Pendulum (1990) (V)
 Delta Force 2: The Colombian Connection (1990)
 Tales from the Darkside: The Movie (1990)
 1492: Conquest of Paradise (1992)
 Ace Ventura – lemmikkidekkari (1994)
 I Shot Andy Warhol (1996)
 The Pallbearer (1996)
 Rajaton valta (1997)
 Side Streets (1998)
 Pi (1998)
 Sinisilmä-Mickey (1999)
 Flawless (1999)
 Jakob the Liar (1999)
 The Thomas Crown Affair (1999)
 End of Days (1999)
 Fast Food, Fast Women (2000)
 Dinner Rush (2000)
 Unelmien sielunmessu (2000)
 Hard Ball (2001)
 The Tailor of Panama (2001)
 Boss of Bosses (2001)
 Hannibal (2001)
 Infested (2002)
 Daredevil (2003)
 Particles of Truth (2004)
 House of D (2004)
 Stay (2005)
 The Fountain (2006)
 Gone Baby Gone (2007)
 Uhma (2008)
 The Wrestler – painija (2008)
 Noah (2014)

Aiheesta muualla 
 
 
 

Yhdysvaltalaiset näyttelijät
Vuonna 1939 syntyneet
Elävät henkilöt
Yukihiro Matsumoto

Yukihiro Matsumoto (; myös "Matz", s. 14. huhtikuuta 1965) on japanilainen ohjelmoija, joka tunnetaan kehittämästään Ruby-ohjelmointikielestä. Hän aloitti työn Rubyn parissa vuonna 1993 ja julkaisi sen 1995. Hän on MAP-kirkon jäsen eli mormoni.

Yukihiro Matsumoto valmistui Tsukuban yliopistosta.

Lähteet 

Vuonna 1965 syntyneet
Elävät henkilöt
Japanilaiset ohjelmoijat
Luettelo pituushypyn Suomen mestareista

Tämä on luettelo pituushypyn Suomen mestareista. Pituushypyn Suomen mestaruudesta on kilpailtu Kalevan kisoissa vuodesta 1907 lähtien. Vuoteen 1910 asti voittaja ratkesi yhteistuloksen perusteella. Naiset ovat kilpailleet Suomen mestaruudesta vuodesta 1945 lähtien.

Mestaruudet 

Miehet (* = Molempien jalkojen yhteistuloskilpailu) (yht. 115)
 10 – Jorma Valkama
 9 – Tommi Evilä
 8 – Jarmo Kärnä 
 5 – Martti Tolamo, Pekka Simola
 4 – Aaro Laine
 3 – Emil Liljeberg, Eero Lehtonen, Paul Sandström, Rainer Stenius, Pertti Pousi, Ari Väänänen, Kenneth Kastrén, Kristian Pulli
 2 – Hugo Lahtinen, Vilho Tuulos, Jorma Valtonen, Esko Elsilä, Pekka Suvitie, Juha Kivi, Otto Kärki, Niklas Rorarius, Petteri Lax, Roni Ollikainen, Kristian Bäck
 1 – Uuno Railo*, Petter Mattsson*, Juho Soini*, Valter Tuomela*, Emil Kukko, Juho Halme, Otto Tuomikoski, Ossian Nylund, Guido Gustafsson, Toivo Aho, Onni Rajasaari, Birger Lindberg, Hannes Sonck, Esko Jalava, Juhani Manninen, Pentti Eskola, Aarre Asiala, Kari Palmén, Mauri Myllymäki, Erkki Päivärinta, Olli Pousi, Hannu Puhakka, Petri Keskitalo, Mika Kahma, Jami Hirvonen, Eero Haapala, Kasperi Vehmaa, Kalle Salminen

Naiset (yht. 78)
 8 – Maire Österdahl, Ringa Ropo
 6 – Maija Koivusaari
 5 – Heli Koivula-Kruger
 4 – Tuula Rautanen, Pirkko Helenius, Johanna Halkoaho
 3 – Brita Johansson, Leena Pylkkänen
 2 – Anne Kyllönen, Niina Saarman-Bartholdi, Noora Pesola, Elina Torro, Matilda Bogdanoff, Taika Koilahti
 1 – Mirja Jämes, Aili Reiko, Pirkko Raikas, Kaisa Parviainen, Anneli Hela, Riitta Sarahete, Sirpa Niiranen, Hannele Harju, Tarja Koskelo, Anna-Maija Bryggare, Ragne Backman, Susanna Rajamäki, Maija Kovalainen, Tiia Mäki, Jaana Sieviläinen, Emmi Mäkinen, Sanna Nygård, Kristiina Vuorvirta, Kira Kytölä, Senni Salminen, Anne-Mari Lehtiö

Vuosittain

Lähteet 
 1907–1959: 
 1960–2006: http://www.gbrathletics.com/nc/fin.htm
 1907–2017: Kalevan kisojen mitalistit nykyisissä lajeissa tai niiden edeltäjissä 1907–2017 Tilastopaja

Viitteet 

Pituushyppy
Pituushyppy
Brausch Niemann

Ambraüsus ”Brausch” Niemann (s. 7. tammikuuta 1939 Durban) on entinen eteläafrikkalainen Formula 1 -kuljettaja. Hän osallistui kahteen F1-osakilpailuun kausilla 1963 ja 1965. Hän sijoittui 14:nneksi vuoden 1963 Etelä-Afrikan GP:ssä. Hän ajoi myös Formula Junior -sarjassa 1960-luvun puolivälissä. Hän vaihtoi myöhemmin moottoripyöriin voittaen Etelä-Afrikan sarjan mestaruuden vuonna 1979.

Tilastot ja saavutukset F1-sarjassa
(avain)

Eteläafrikkalaiset Formula 1 -kuljettajat
Vuonna 1939 syntyneet
Elävät henkilöt
Islamilainen adoptio

Islamilainen adoptio eli kafala  poikkeaa länsimaisesta adoptiokäytännöstä, sillä islamilaisen šarialain mukaan sijaisperheessäkin kasvatuslapsi säilyttää biologisen sukunsa. 

Kasvatuslapsi ei muodollisesti jätä biologista perhettään, jos se on tiedossa. Vaikka orpolapsen kasvattaminen on hyve lapsesta ei kuitenkaan tule ottovanhempiensa lasta. Koska lapsi säilyttää biologisen sukunsa, ei lasta ei voi nimetä ottoisänsä mukaan. Täten lasta ei koske myöskään lähisukulaisia koskeva avioliittokielto Mahram. Kasvatuslapsi ei siis ole esimerkiksi estynyt solmimasta avioliittoa ottovanhempansa lapsien kanssa.

Profeetta Muhammadilla oli adoptoitu lapsi. Muhammadilla itsellään oli adoptioäiti, joka imetti hänet vauvana .

Lähteet

Aiheesta muualla
 
Islamilainen adoptio

Šaria
Perhe
Princessa Avenue

Princessa Avenue on venäläinen naisyhtye. Yhtye soittaa rockmusiikkia ja laulaa englanniksi.

Yhtyeen kokosi tuottaja Viktor Drobyš kesällä 2007, ja sen ensivaiheita seurattiin Venäjän Music Televisionin ROKovyje devtšonki -ohjelmassa. Vuonna 2009 yhtye osallistui kappaleellaan ”Never Never” Venäjän euroviisukarsintoihin, jossa se sai kaksi prosenttia äänistä.

Yhtyeen esikoisalbumi Princessa #1 julkaistiin Sony Musicin kautta 26. elokuuta 2009. Kotimaansa lisäksi yhtye on konsertoinut Suomessa. Kesäkuussa 2009 yhtye esiintyi MTV3:n Pitkä kuuma kesä -ohjelmassa Tampereen Särkänniemessä. __notoc__Bändi on esiintynyt myös Elämä lapselle-konsertissa  Hartwall Areenalla syyskuussa 2009.

Jäsenet 

 Aleksandra Gurkova (s. 23. huhtikuuta 1988 Samara) – laulu
 Anastasija Kirillova (s. 20. joulukuuta 1982 Volgograd) – koskettimet
 Dajana Ramos Laforte (s. 21. joulukuuta 1986 Pietari) – rummut
 Karina Štertser (s. 5. elokuuta 1990 Barnaul) – basso
 Diana Tsirekidze (s. 3. lokakuuta 1984 Ternopil) – kitara

Lähteet

Aiheesta muualla 

 Princessa Avenuen sivusto  

Venäläiset rockyhtyeet
Nimrud

Nimrud on muinaisen Assyrian raunioitunut pääkaupunki nykyisessä Irakissa. Se sijaitsee Niniven eteläpuolella Tigrisin varrella noin 30 kilometriä Mosulista kaakkoon. Nimrud oli muinainen Kalhu ja Raamatun Kalah. Arabit antoivat kaupungille nimen Nimrud ilmeisesti muinaisen kuninkaan Nimrodin mukaan. Raamatun ensimmäisen Mooseksen kirjan mukaan Nimrod oli Nooan pojan Haamin pojan Kusin poika, siis Nooan pojanpojanpoika.

Kaupunki perustettiin 1300-luvulla ennen ajanlaskun alkua, ja se oli Assyrian toinen pääkaupunki. Kuninkaalliset rakennukset keskittyivät kahdelle kummulle, joita nykyään kutsutaan linnakkeeksi. Nimrudissa oli asutusta paljon ennen kuin siitä tuli Assyrian hallitsijoiden asuinpaikka. Noin 800-luvulla eaa. Assyrian kuninkaat yhdistivät Nimrudin nopeasti kasvavaan valtakuntaansa. Kaupungin muurien sisällä on 3,6 neliökilometrin alue, jossa olivat asuintalot, työpajat, kadut, aukiot ja puutarhat.

Ensimmäiset arkeologiset kaivaukset Nimrudissa aloitettiin vuonna 1845 brittiläisen Austen Henry Layardin johdolla. Maaliskuussa 2015 Isis-järjestö tuhosi rauniokaupunkia puskutraktoreilla. Marraskuussa 2016 Irakin armeija valtasi Nimrudin alueen takaisin Isis-järjestöltä. Valtauksen jälkeen selvisi, että  Isis oli tuhonnut Nimrudin lähes kokonaan, ja arviolta 95 prosenttia alueesta on tuhottu.

Katso myös
 Nimrod

Lähteet

Aiheesta muualla 

Assyria
Arkeologiset kohteet Irakissa
Teivo Pentikäinen

Teivo Pentikäinen (1917 Viipuri – 12. kesäkuuta 2006 Espoo) oli vakuutusmatemaatikko ja professori, jota nimitetään Suomen työeläkejärjestelmän isäksi.

Pentikäinen syntyi Viipurissa. Hän osallistui talvisotaan ja jatkosotaan ja kotiutui rivimiehenä. Pentikäinen valmistui filosofian kandidaatiksi pääaineenaan matematiikka Helsingin yliopistosta vuonna 1944 ja väitteli soveltavan matematiikan tohtoriksi vuonna 1947. Hän saavutti kansainvälisestikin mainetta vakuutustieteen tutkijana ja yliopisto-opettajana.

Pentikäinen oli sosiaaliministeriön vakuutusosaston päällikkönä 1948–1961 ja oli keskeisin henkilö työeläkejärjestelmää (TEL) suunnitelleessa eläkekomiteassa. Pentikäinen oli myös Työeläkeyhtiö Ilmarisen toimitusjohtajana vuodet 1962–1977. Pentikäiselle myönnettiin professorin arvonimi vuonna 1975.

Teoksia 
 Über stetige Funktionensysteme mit einem algebraischen Additionstheorem, Helsingin yliopiston väitöskirja. Suomalainen tiedeakatemia, Helsinki 1947
 Matematiikan kaavoja: algebra, geometria, trigonometria, analyyttinen geometria, differentiaali- ja integraalilaskenta. WSOY 1948, 4. täyd. painos 1967 nimellä Matematiikan kaavoja: algebra, geometria, trigonometria, analyyttinen geometria, differentiaali- ja integraalilaskenta, vektori- ja matriisilaskenta, todennäköisyyslaskenta
 Vakuutusoppi. Suomen vakuutusyhdistys, Helsinki 1958, 6. painos 1973 ja uudemmat painokset Vakuutusalan koulutuskeskus, Helsinki, 7. uud. painos 1979, 8. uud. painos 1984, 9. painos toisena tekijänä Jukka Rantala, Suomen vakuutusalan koulutus ja kustannus, Helsinki 1995
 Työntekijäin eläke: työntekijäin eläkelain yleisselostus. Vakuutusyhtiöiden tiedotuskeskus, Helsinki 1961, 6. painos 1975 ja uud. painokset nimellä Työeläke: työeläkelakien yleisselostus
 Risk theory; tekijät Robert Beard, Teivo Pentikäinen, Erkki Pesonen. Methuen's monographs on applied probability and statistics. Methuen, London 1969
 Risk theory: the stochastic basis of insurance; tekijät R. E. Beard, Teivo Pentikäinen, Erkki Pesonen. Chapman and Hall, London 1979
 Practical risk theory for actuaries; tekijät C. D. Daykin, Teivo Pentikäinen, Martti Pesonen. Chapman & Hall, London 1994
 Väestön ikääntyminen : suuri yhteiskunnallinen haaste. Eläketurvakeskus, Helsinki 1995
 Thesaurus of some key insurance terms; tekijät Teivo Pentikäinen ym. Finnish Insurance Training and Publishing Company, Helsinki 1996

Lähteet

Aiheesta muualla
 Teivo Pentikäisen muistokirjoitus  Helsingin Sanomat 12.6.2006. Käyttäjätunnuksella.

Suomalaiset matemaatikot
Suomalaiset professorin arvonimen saaneet
Vuonna 1917 syntyneet
Vuonna 2006 kuolleet
Politics and the English Language

Politics and the English Language on George Orwellin vuonna 1946 ilmestynyt kuuluisa essee, jossa hän arvosteli kielen käyttämistä poliittisen vaikuttamisen välineenä ja todellisuuden naamioimista kiertoilmaisuin.

Aiheesta muualla 

 HTML-versio 
 Selityksin varustettu versio 
 Essee hakumahdollisuudella. 
 Politics and the English Language by George Orwell 

Esseet
Kritiikit
George Orwell
Päivä ja yö – Kootut levytykset 1983–1985

Päivä ja yö – Kootut levytykset 1983–1985 on suomalaisen viihdelaulaja Sonja Lumpeen kokoelmalevy. Sen julkaisi Rocket Records 5. elokuuta 2009. Äänite sisältää artistin kaikki omalla nimellään tekemät levytykset vuosilta 1983–1985.

Kappaleet

CD 1

CD 2

Lähteet

Aiheesta muualla 
 Levyn esittelysivu Rocket Recordsin kotisivuilla

Vuoden 2009 kokoelma-albumit
Suomalaiset jazzalbumit
Suomalaiset iskelmäalbumit
Rocket Recordsin albumit
Tages

Tages oli vuosina 1963 – 1968 toiminut ruotsalainen popyhtye. Yhtyeen tarina alkoi Göteborgista jossa Tommy Blom (akustinen kitara ja laulu), Anders Töpel (soolokitara ja laulu), Danne Larsson (komppikitara ja laulu), Göran Lagerberg (basso ja laulu) ja Freddie Skantze (rummut) alkoivat soittaa yhdessä. Seuraavana vuonna ilmestyi Blomin tekemä single "Sleep little girl" joka avasi yhtyeelle portit suosioon. Tätä seurasivat hitit "I should be glad", "So many girls", "In my dreams" ja "Miss McBaren". Yhtye nautti myös sangen mukavasta suosiosta Suomessa jossa kävi usein esiintymässä. Skantze jätti yhtyeen vuonna 1966 ja hänen tilalleen saatiin vuodeksi Tommy Tausis niminen kaveri jonka korvasi loppuajoiksi Lasse Svensson sillä yhtyeen tyyli muuttui psykedeeliseksi. Yhtye hajosi vuonna 1968 jota seurasi lyhytaikainen Blond.

Diskografia

Albumit 
Tages, Platina Palp 3001, 11-65
2, Platina Palp 3002, 07-66
Extra Extra, Platina Palp 3003, 11-66
Contrast, Parlophone PCMS 313, 04-67
Studio, Parlophone PCMS 316, 11-67

EP:t 

Don't Turn Your Back / Forget Him / Donna / Hound Dog, Platina Paep 2001, 06-65
Sleep Little Girl /Tell Me Your Mine / I Should Be Glad / I Cry, Platina Paep 2002, 09-66
HITS VOL 1, Platina Paep 2005, 08-67
HITS VOL 2, Platina Paep 2006, 08-67
HITS VOL 3, Platina Paep 2007, 08-67

Singlet 
Sleep Little Girl / Tell Me You're Mine, Platina PA 102, 10-64
I Should Be Glad / I Cry, Platina PA103, 02-65
The One For You / I Got My Mojo Working, Platina PA 105, 08-65
Bloodhound / Whatcha Gonna Do About It, Platina PA 109, 11-65
So Many Girls / I'm Mad, Platina PA 115, 02-66
I'll Be Doggone / Hitch Hike, Platina PA 121, 05-66
In My Dreams / Leaving Here, Platina PA 122, 07-66
Crazy 'Bout My Baby / Go, Platina PA 125, 10-66
Miss Mac Baren / Get Up And Get Going, Platina PA 130, 11-66
Secret Room / Friday On My Mind, Platina PA 131, 01-67
Every Raindrop Means A Lot / Look What You Get, Parlophone SD 6004 	02-67
Gone Too Far / Understanding, Platina PA 134, 04-67
I'm Going Out / Fuzzy Patterns, Parlophone SD 6005, 04-67
She's Having A Baby Now / Sister's Got A Boyfriend, Parlophone SD 6009, 06-67
One Red, One Yellow, One Blue / True Fine Woman, Platina PA 139, 07-67
Treat Her Like A Woman / Wanting, Parlophone SD 6011, 09-67
Dancing In The Street / Those Rumours, Platina PA 141, 10-67
Mohair Sam / Ride Your Pony, Platina PA 145, 12-67
There's A Blind Man Playing Fiddle In The Street / Like A Woman, Parlophone SD 6024, 02-68
Doctor Feel-Good / Dimples, Platina PA 149, 05-68
Fantasy Island / To be Free, Parlophone SD 6036, 05-68
I Read You Like A Open Book / Halcyon Days, Parlophone SD 6054, 11-68

Aiheesta muualla 
Tages Official Website
Svensk Pophistoria - Sveriges 12 Största Popband På Sextiotalet 

Ruotsalaiset popyhtyeet
Shanes

Shanes oli vuosina 1963–1969 toiminut ruotsalainen popyhtye. Se oli kotoisin Kiirunasta. Yhtyeen perustivat Staffan Berggren (soolokitara ja laulu), Tommy Wåhlberg (komppikitara ja laulu), Svante Elfgren (basso) ja Tor-Erik Rautio (rummut). Muutaman vuoden kuluttua Berggren jätti yhtyeen ja tilalle tulivat Lennart Grahn (huuliharppu ja laulu) sekä Kit Sundqvist (kosketinsoittimet). Yhtyeen hittejä olivat muun muassa ”Let me show you who I am” (1964), ”Blue feeling” (1966), ”Save the last dance for me” (1967) ja ”Cara mia” (1968).

Yhtyeen perustaja Staffan Berggren kuoli vuonna 2017.

Albumit 
 1964 – Let Us Show You
 1965 – The Shanegang
 1966 – Shanes Again!
 1967 – SSSS Shanes!
 1967 – Shanes VI
 1979 – Revival
 1980 – Walk On By
 1982 – Shanes
 1990 – 60-tals Party Let's Dance 1
 1992 – 60-tals Party Let's Dance 2
 1993 – 60-tals Party På Begäran

Lähteet

Aiheesta muualla 
THE SHANES Officiell Webbsida
Svensk Pophistoria. De 12 Största Popbanden på Sextiotalet.

Ruotsalaiset popyhtyeet
Päiviö

Päiviö on suomalainen miehen etunimi, jonka nimipäivää vietetään 30. kesäkuuta. Nimen taustalla on luultavasti suomen sana päivä. Tarinoiden mukaan Päiviö () oli suuri noita, josta useat saamelaiset suvut ovat uskoneet polveutuvansa ja josta on laulettu runoja myös suomeksi. Etunimeksi Päiviötä ehdotettiin tiettävästi ensimmäisen kerran vuonna 1879, ja almanakkaan se otettiin vuonna 1908.

Digi- ja väestötietoviraston mukaan Päiviö-nimen saaneita on Suomessa vuoden 2019 loppuun mennessä ollut kaikkiaan 5 108 miestä ja noin 90 naista. Päiviön sisarnimi on Päivikki.

Tunnettuja Päiviöitä 
 Päiviö, 1600-luvun lapinnoita
 Päiviö Hetemäki (1913–1980), poliitikko
 Päiviö Kangas (s. 1927), säveltäjä, kuoronjohtaja ja eräkirjailija
 Päiviö Latvus (s. 1938), diplomi-insinööri ja tieteenhistorioitsija
 Päiviö Pyysalo (s. 1946), televisio-ohjaaja ja tuottaja
 Päiviö Riihinen (1926–2013), metsätieteilijä ja professori
 Päiviö Tommila (s. 1931), historiantutkija ja akateemikko

Päiviö sukunimenä 
 Aku Päiviö (1879–1956), kanadansuomalainen toimittaja ja runoilija
 Allan Päiviö (1925–2016), kanadansuomalainen psykologian professori, Aku Päiviön poika
 Hannele Päiviö (s. 1957), suomalainen pappi ja teologi
 Juho Päiwiö (1869–1949), suomalainen pappi, päätoimittaja ja kansanopiston johtaja
 Jules Päiviö (1917–2013), kanadansuomalainen arkkitehti, professori ja sotilas, Aku Päiviön poika
 Karl Päiviö, Carl Paivio (1893–1952), amerikansuomalainen ay-aktiivi, toimittaja ja anarkisti
 Naëmi Päiviö (1879–1941), suomalainen kirjailija, Juho Päiwiön puoliso
 Verner Päiviö, ent. Sohlman (1869–1918), suomalainen kappalainen
 Väinö Päiviö (1880–1925), suomalainen kirjailija

Lähteet

Etunimet
Brian Naylor

John Brian Naylor (24. maaliskuuta 1923 Salford – 8. elokuuta 1989 Marbella, Espanja) oli brittiläinen Formula 1 -kuljettaja. Hän osallistui kahdeksaan F1-osakilpailuun kausina 1957–1961. Hän oli parhaimmillaan kolmastoista Saksan GP:ssä 1957 ja Britannian GP:ssä 1960. Muuten hän keskeytyi tai karsiutui. 

Naylor kilpaili itserakentamallaan Cooperiin perustuvalla JBW-autolla.

Brittiläiset Formula 1 -kuljettajat
Vuonna 1923 syntyneet
Vuonna 1989 kuolleet
SLE

SLE voi tarkoittaa:

SLE, autoimmuunisairaus
SLE, Sierra Leonen kolmikirjaiminen maatunnus
Killswitch Engage (vuoden 2009 albumi)

Killswitch Engage on Killswitch Engagen viides studioalbumi. Nimi herättää sekaannusta, koska yhtyeen ensimmäisellä levyllä on täysin sama nimi. Suomessa levy ilmestyi 30. kesäkuuta 2009.

Killswitch Engage on yhtyeen viimeinen albumi, jolla laulajana toimii Howard Jones.

Albumi ylsi Yhdysvalloissa Billboard 200 -listan sijalle 7. Suomessa se debytoi virallisen albumilistan sijalla 15.

Kappaleet

Arvostelut 
 Alternative Press: 
 Allmusic: 
 Billboard: 5/10
 Blabbermouth: 5/10
 Imperiumi.net:

Lähteet

Aiheesta muualla 
 Killswitch Engage discogs.com -sivustolla

Killswitch Engagen albumit
Vuoden 2009 albumit
Brendan O’Brienin tuottamat albumit
Yläneenjoki

Yläneenjoki () on 38 kilometriä pitkä joki Pöytyällä Yläneellä Varsinais-Suomessa. Se laskee Säkylän Pyhäjärveen ja kuuluu Eurajoen vesistön Pyhäjärven valuma-alueeseen. Yläneenjoki on pinta-alaltaan 239 km² suuruisen Yläneenjoen valuma-alueen laskujoki. Se laskee Pyhäjärveen sen eteläpäässä Pehkurannan länsiosassa Kromonokan vierestä. Joen keskimääräinen virtaus vaihtelee vuosittain pääasiassa sademäärien mukaan 1,2−3,0 m³/s.

Valuma-alueen kuvaus 
Yläneenjoki on Yläneenjoen valuma-alueen laskujoki ja valuma-alueen pinta-ala on 239 km². Pohjoisessa valuma-alue rajautuu Pyhäjoen valuma-alueeseen, joka kuuluu myös Eurajoen vesistöön, sekä idässä Loimijoen valuma-alueeseen ja Aurajoen vesistöön. Lännessä se rajoittuu Laajoen vesistöön.

Joki virtaa pääosin entisen Yläneen kunnan alueella Pöytyällä, mutta sen latvat ulottuvat myös Oripään ja Loimaan (Alastaro) puolelle. Valuma-alueesta 22 % on peltoa.

Tärkeimmät sivuhaarat ovat Yläneenjoen alkujuoksulta lukien seuraavat ojat (suluissa on näiden yhtymäkohta alajuoksulta mitattuna).
 Savonoja (2,1 km) on 5,8 kilometriä pitkä ja sen valuma-alue on 27,2 km². Ojan yläjuoksu virtaa 60 metriä merenpinnan yläpuolella, joten pudotusta tulee 10 metriä.
 Kreivilänoja (11,6 km) on 3,1 kilometriä pitkä ja sen valuma-alue on 24,5 km².
 Myllyoja (30,0 km) on 6,1 kilometriä pitkä ja sen valuma-alue on 23,4 km². Yhtymäkohta on jo 25 metriä ylempänä kuin joen suisto.
 Peräsuonoja (32,5 km) on 3,8 kilometriä pitkä ja valuma-alue on 20,1 km².

Joki jatkuu Peräsuonojasta vielä Makkarkosken kylän läpi 5,3 kilometriä. Latvavesien valuma-alue on 27,3 km². Muita Yläneenjoen sivuhaarjoja ovat Yläneen Myllyoja, Lietsanoja, Kärrilänoja, Imponoja, Vehmasoja, Kiimassuonoja, Tourulanoja, Oripään Myllyoja, Liinoja, Vuotavanoja ja Kullansuonoja.

Veden laatu ja suojelutyö
Yläneenjoen suurimmat kuormittajat ovat maatalous ja haja-asutus, joiden päästämät ravinteet kulkeutuvat joen mukana myös Pyhäjärveen. Typpikuormitys Pyhäjärveen oli 1980-luvulla 123 tonnia, 1990-luvulla 158 tonnia ja 2000-luvun alkupuoliskolla 184 tonnia vuodessa. Fosforikuormitus oli samaan aikaan vastaavasti 8,4 tonnia, 8,1 tonnia ja 8,3 tonnia vuodessa. Viemäreiden vuoto aiheutti 1990-luvun alkupuoliskolla yli 20 % näytteistä huonoja tuloksia. Suojelutoimien johdosta tilanne on parantunut huomattavasti ja huonoja näytteitä on saatu enää alle 10 %.

Suojelutyö on alkanut 1990-luvun puolessavälissä. Ojien virtausta on hidastettu patoamalla niille laskeutusaltaita, suodattimia ja rakentamalla kosteikkoja, joiden läpi ojien vedet kulkeutuvat. Peltojen reunoille on jätetty suojavyöhykkeitä, jotta sadevedet eivät kuljettaisi kiintoainesta ojiin. Suodatinkenttiä, laskeutumisaltaita ja koskeikkoja ovat esimerkiksi Kiimassuonojan kenttä, Susiniemen koskeikko, Imponojan kosteikko, Tourulan patoallas-kosteikko ja Liinojan padot.

Lähteet

Aiheesta muualla

Suomen joet
Yläne
Oripään luonto
Eurajoen vesistö
Pöytyän luonto
Venäjän jääkiekkoliitto

Venäjän jääkiekkoliitto () on organisaatio, joka hallinnoi Venäjän jääkiekkoa. Venäjän miesten joukkue on tällä hetkellä IIHF World Rankingin kärjessä. 

Liiton presidenttinä toimii entinen maalivahti Vladislav Tretjak. Sen kaikki maajoukkueet pelaavat korkeimalla sarjalla. 

Venäjän jääkiekkoliitto perustettiin 1. huhtikuuta 1952. Maassa on yhteensä 82 967 rekisteröityä pelaajaa, joista miehiä on 25 750, naisia 257 ja junioreita 56 750.

Maajoukkueet 
 Venäjän miesten jääkiekkomaajoukkue
 Venäjän naisten jääkiekkomaajoukkue
 Venäjän alle 20-vuotiaiden jääkiekkomaajoukkue
 Venäjän alle 18-vuotiaiden jääkiekkomaajoukkue
 Venäjän naisten alle 18-vuotiaiden jääkiekkomaajoukkue

Lähteet

Venäjän jääkiekko
Jääkiekkoliitot
Venäläiset järjestöt
Valkeakosken tehdasrata

Valkeakosken tehdasrata oli Myllysaaren paperitehtaan (Walkiakoski Oy, myöhemmin Tervasaaren paperitehdas) sisäistä liikennettä hoitanut 600 mm:n raideleveydelle rakennettu kapearaiteinen tehdasrata, joka valmistui 1906. Rata kulki tehdasalueelta nykyistä Valkeakoskenkatua pitkin Hakalan rannan halkoplaanille. Radan veturia kutsuttiin nimellä "Pässi" ja rataa nimellä "Pässirata". Rata purettiin tehdasalueelta todennäköisesti 1940-1950 -lukujen vaihteessa ja tehtaan sisäinen liikenne korvattiin autokuljetuksella.

Radasta on äärimmäisen vähän tietoa, mutta yksi radalla kulkeneista vetureista oli Smoschewer & Co.:n tehtailla Saksassa 1918 valmistunut höyryveturi (647/1919, 0-4-0)(kuva ).

Aiheesta muualla
 Hakalan rannan halkoplaanin kuvia  joissa näkyy myös 600 mm kiskot

Lähteet
 Rautatie Valkeakoskelle , Valkeakosken kaupunki, paikallisaineisto

 Suomen kapearaiteiset rautatiet
Valkeakosken liikenne
Suomen entiset rautatiet
Tate Donovan

Tate Buckley Donovan (s. 25. syyskuuta 1963 New York) on yhdysvaltalainen näyttelijä ja ohjaaja. Hänet tunnetaan parhaiten roolistaan Jimmy Cooperina O.C.-nuortensarjassa.

Donovan oli kihloissa näyttelijä Jennifer Anistonin kanssa vuosina 1997–1998. He näyttelivät yhdessä Frendit-tilannekomediasarjassa, muutamassa jaksossa vuonna 1998. Heidän suhteensa kuitenkin päättyi kun heidän yhteiset kuvauksensa olivat vielä käynnissä. Donovan oli naimissa Corinne Kingsburyn kanssa vuosina 2005–2008.

Filmografia 
 No Small Affair (1984)
 Not My Kid (1985) (TV)
 Into Thin Air (1985) (TV)
 North Beach and Rawhide (1985) (TV)
 Case of Deadly Force, A (1986) (TV)
 Magnum (1986) (TV)
 SpaceCamp (1986)
 Nutcracker: Money, Madness & Murder (1987) (mini) TV-sarja 
 Kuivilla (1988)
 Vietnam War Story II (1988)
 Dangerous Curves (1988)
 Dead Bang (1989)
 Rising Son (1990) (TV)
 Memphis Belle (1990)
 Little Noises (1991)
 Inside Monkey Zetterland (1992)
 Equinox (1992)
 Love Potion No. 9 (1992)
 Ethan Frome (1993)
 Holy Matrimony (1994)
 Partners (1995) TV-sarja
 America's Dream (1996) (TV)
 Murder at 1600 (1997)
 Herkules (1997) (Herkuleksen ääni)
 Ally McBeal (1997)
 The Only Thrill (1997)
 Tempting Fate (1998) (TV)
 Frendit (1998)
 Hercules: The Animated Series (1998) TV-sarja
 Trinity (1998) TV-sarja
 October 22 (1998)
 Waiting for Woody (1998)
 Godzilla the series (1998)
 Thin Pink Line, The (1998)
 Hercules: Zero to Hero (1999)
 4 a.m.: Open All Night (1999)
 Drop Back Ten (2000)
 Outer Limits- Episode: Glitch (2000)
 G-Men from Hell (2000)
 Office Party, The (2000)
 Jesus & Hutch (2000)
 Mikin klubi (2001) TV-sarja
 Salasana: Swordfish (2001)
 Get Well Soon (2001)
 West of Here (2002)
 Mister Sterling (2003) TV-sarja
 O.C. (2003-2004, 2005, 2006, 2007) TV-sarja
 Exposed (2003)
 The Pacifier – Tuttisoturi (2005)
 Good Night, and Good Luck (2005)
 Silver Bells (2005)
 Kingdom Hearts II (2006) (videopeli)
 Shooter (2007)
 Neiti Etsivä (2007) Carson Drewinä
 Neal Cassady (2007), elokuva Neal Cassadyn elämästä
 Damages (2007, 2009) TV-sarja
 24 – Lontoo (2014)
 Manchester by the Sea (2016)

Lähteet 
Tate Donovan Discusses "Damages"
http://www.theocshow.com/bios/jimmybio.htm
http://www.bcan.org/ 

Yhdysvaltalaiset näyttelijät
Vuonna 1963 syntyneet
Elävät henkilöt
Cal Niday

Cal Niday (29. huhtikuuta 1914 Turlock, Kalifornia – 14. helmikuuta 1988 Lancaster, Kalifornia) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun kausilla 1953–1955. Hän oli parhaimmillaan kymmenes vuoden 1954 kilpailussa.

Niday menetti jalkansa moottoripyöräonnettomuudessa lukion jälkeen, mutta se ei haitannut hänen uraansa. Hän oli myös ensimmäinen, joka käytti modernin tyylin kypärää Indy 500 -kilpailussa. Hän kuoli sydänkohtaukseen vuonna 1988.

Yhdysvaltalaiset Formula 1 -kuljettajat
Vuonna 1914 syntyneet
Vuonna 1988 kuolleet
Savelan voimalaitos

Savelan voimalaitos on vuonna 1974 rakennettu Jyväskylän Energiantuotannon voimalaitos Rautpohjan teollisuusalueella Mäki-Matin kaupunginosassa Jyväskylässä. Voimala käyttää polttoaineenaan turvetta ja öljyä.
Se tuottaa teollisuushöyryä Metson Rautpohjan paperikonetehtaalle (koepaperitehdas) sekä kaukolämpöä ja sähköä lämmityskauden aikana.

C-kattilalla voidaan tuottaa sähköä 34 MW teholla lauhdetuotannossa ja 28 MW teholla vastapainetuotannossa. B-kattilaa käytetään Rauhalahden voimalaitoksen huoltoaikana ja kaukolämpökuorman ylittäessä Rauhalahden kapasiteetin. Öljykattiloita käytetään kuorman ylittäessä B-kattilankin tuotantokyvyn ja erilaisissa häiriötilanteissa. Laitos tuottaa vuodessa kaukolämpöä noin 315 GWh, sähköä noin 17 Gwh ja höyryä noin 12 GWh.

Turve tuodaan laitokselle autokuljetuksin ja öljy autoilla ja junilla.  Jäähdytysvetensä laitos ottaa läheisestä Vasikkalammesta. Voimalalla on kaksi 90 metriä korkeaa piippua. Laitokselle johtava Rautpohjan/Savelan teollisuusraide rakennettiin Valtion Tykkitehdasta varten vuonna 1937. Uusin osa rakennettiin Savelan voimalaa varten vuonna 1974. Raide korjattiin vuonna 2006 asentamalla sinne betoniset ratapölkyt, uudet kiskot ja sepelikerros. Raide tulee kestämään 50 vuotta ennen seuraavaa kunnostusta.

Palaturvetta polttava, 1960-luvun alusta peräisin oleva B-kattila on tarkoitus romuttaa. Lisäksi LCP-direktiivi asettaa laitoksen öljykäyttöiselle C-kattilalle tiukat päästörajat. C-kattilan käyttö lopetetaan vuoden 2015 loppuun mennessä.

Lähteet

Aiheesta muualla
Kuvien Savelan radasta vaunut.orgissa

Suomen voimalaitokset
Jyväskylän rakennukset ja rakennelmat
Mäki-Matti
Norjan valtiollinen musiikkikorkeakoulu

Norjan valtiollinen musiikkikorkeakoulu on Norjan korkein musiikkioppilaitos. Se sijaitsee Oslon Majorstuenilla.

Korkeakoulu tarjoaa opintolinjat klassisessa musiikissa (muusikko- ja opettajalinja), orkesterinjohdossa, kirkkomusiikissa, jazzissa, musiikkiterapiassa sekä säveltämisessä. Koulutuksen lisäksi oppilaitos edistää myös musiikin tutkimusta ja kehittämistä.

Historia 
Ensimmäinen ajatus valtiollisesta musiikkioppilaitoksesta syntyi 1800-luvulla. Ludvig Mathias Lindeman ja Peter Lindeman aloittivat vuonna 1883 Organistskolenin (urkukoulu) silloisessa Kristianiassa. Koulusta kehittyi maan ensimmäinen konservatorio ja se muodosti tärkeän perustan tulevalle musiikkikorkeakoululle.

Valtiollinen musiikkikorkeakoulu perustettiin 1973, jolloin Stortinget päätti asiasta. Østlandets musikkonservatorium yhdistyi nykyiseen korkeakouluun 1996.

Lähteet

Musiikkialan oppilaitokset
Norjan yliopistot ja korkeakoulut
Oslo
Lynn Collins

Viola Lynn Collins (s. 16. toukokuuta 1977 Houston, Texas, Yhdysvallat) on yhdysvaltalainen näyttelijä, joka on esiintynyt muun muassa elokuvissa Venetsian kauppias (2004), X-Men Origins: Wolverine (2009) ja John Carter (2012) sekä televisiosarjan True Blood ensimmäisellä tuotantokaudella 2008.

Collins on kotoisin Houstonista, Texasista, vaikka asuikin nelivuotiaasta kahdeksanvuotiaaksi Singaporessa isänsä työskennellessä Exxonille. Sukujuuriltaan Collins on osin skotlantilainen, irlantilainen ja cherokee. Hän opiskeli Juilliard Schoolissa ja valmistui sieltä vuonna 1999. Uransa alulla hän esiintyi lähinnä teatterissa, muun muassa Ofeliana Hamletissa ja naispääosassa Romeossa ja Juliassa. Televisiodebyyttinsä Collins teki pian valmistumisensa jälkeen Kova laki: Erikoisyksikkö -sarjassa vuonna 1999.

Collins on ollut naimisissa näyttelijä Steven Straitin kanssa vuodesta 2007 lähtien.

Filmografia

Elokuvat

Televisio

Lähteet

Aiheesta muualla
 

Yhdysvaltalaiset näyttelijät
Vuonna 1977 syntyneet
Elävät henkilöt
Kalle Kainuvaara

Kalle Kainuvaara (synt. Ingberg, 19. maaliskuuta 1891 Kuopio – 21. lokakuuta 1943 Äänislinna) oli suomalainen uimahyppääjä, nykyaikainen viisiottelija ja olympiaedustaja.

"Karhu-Kalle" osallistui uimahypyissä Tukholman vuoden 1912 ja Antwerpenin vuoden 1920 kesäolympialaisiin. Antwerpenissä Kainuvaara oli ilmoitettu myös nykyaikaiseen viisiotteluun, johon hän ei kuitenkaan osallistunut. Kainuvaara heitti myös keihästä. Hän oli Suomen keihäänheiton 1915 vuositilastossa 36. tuloksella 47,85, joka oli saavutettu paremmalla kädellä kahden käden kilpailussa 6. kesäkuuta Kuopiossa.

Kainuvaara voitti kerroshyppyjen Suomen-mestaruuden vuosina 1920–1923 sekä 1926 ja 1927. Lisäksi hän voitti vuonna 1926 suorien hyppyjen Suomen-mestaruuden.

Antwerpeniin matkatessaan Kainuvaara oli ottanut mukaansa elävän karhun, joka hänen oli tarkoitus myydä perillä hyvään hintaan. Kisajärjestäjät kuulivat kuitenkin asiasta, ja lopulta karhu myytiin Kainuvaaran harmiksi halvalla paikalliseen eläintarhaan.

Kainuvaara taisteli jatkosodassa majurina. Hän kuoli sydänhalvaukseen Äänislinnassa lokakuussa 1943.

Lähteet 
Profiili sports-referencs.com:issa

Viitteet 

Suomalaiset uimahyppääjät
Suomalaiset nykyaikaiset viisiottelijat
Vuonna 1891 syntyneet
Vuonna 1943 kuolleet
Andrew Francis

Andrew Francis (s. 27. toukokuuta 1985 Vancouver, Brittiläinen Kolumbia) on kanadalainen näyttelijä, joka on työskennellyt enimmäkseen animaatioiden ja draamasarjojen parissa, kuten L-koodi, Smallville ja Supernatural. Hän toimi myös Jäämiehen äänenä X-Men: Evolutionissa 14 jakson verran.

Filmografia

Elokuvat
Tuhopolttajan tarina (1995)
NASCAR Racers: The Movie (1999) (ääni)
Pahuuden lähde (2000)
Epicenter – täydellinen tuho (2000)
Agentti Cody Banks (2003)
Bionicle: Valon Naamio (2003) (ääni)
Final Destination – viimeinen määränpää 3 (2006)
Paholaisen päiväkirja (2007)

Televisiosarjat
Mummies Alive! (1997) (ääni)
Adventures from the Book of Virtues (1997–1998) (ääni)
RoboCop: Alpha Commando (1998) (ääni)
Poltergeist (1999)
Sabrina (1999–2000) (ääni)
NASCAR Racers (1999–2001) (ääni)
Mobile Suit Gundam Wing (2000) (ääni)
Inuyasha (2000–2003) (ääni)
Dragon Ball Z (2000–2003) (ääni)
X-Men: Evolution (2001–2003) (ääni)
Dark Angel (2001)
MegaMan: NT Warrior (2003) (ääni)
Transformers: Armada (2003) (ääni)
Smallville (2004)
L-koodi (2004–2006)
Hyvästi poikuus (2005)
Johnny Test (2005–2008) (ääni)
Kyle XY (2006)
Supernatural (2007)
Voltron Force (2011–2012) (ääni)
My Little Pony: Ystävyyden taikaa (2012) (ääni)

Lähteet
 TV.com 

Kanadalaiset televisionäyttelijät
Kanadalaiset ääninäyttelijät
Vuonna 1985 syntyneet
Elävät henkilöt
Kitikmeotin alue

Kitimeotin alue, () () on Nunavutin territorion hallinnollinen alue Kanadassa. Alue kattaa mantereella Nunavutin läntisimmät osat ja jäämereen rajoittuvan rannikon Boothian niemimaalle saakka,  Victoriansaaren Nunavutin puoleisen osan, Kuningas Williamin saaren, Walesin prinssin saaren eteläosan ja useita pienempiä saaria näiden väliltä. Alueen hallinnollinen johto kokoontuu Cambridge Bayssä. 

Ennen vuotta 1999, Kitimeotin alueella oli nykyisestä poikkeavat rajat ja tunnettiin nimellä Kitikmeot Region, Northwest Territories.

Kylät ja asuinalueet 
Kylät
Cambridge Bay (Iqaluktuuttiaq)
Gjoa Haven
Kugaaruk (Pelly Bay)
Kugluktuk (Coppermine)
Taloyoak
Asuinpaikat
Bathurst Inlet
Umingmaktuuq (Bay Chimo)

Luonnonsuojelualueet 
Ovayok Territorial Park
North West Passage Territorial Park
Kugluk/Bloody Falls Territorial Park
Queen Maud Gulf Bird Sanctuary

Tilastotietoa 
''Kanadan väestönlaskenta (2006)
Väestö: 5 361
Väestön muutos(2001-2006): +11,3 %
Yksityisasuntoja: 1 540
Pinta-ala (km²): 446 727,70 km²
Väestötiheys (per km².): 0,012 / km²
Sijoitus verrattuna muihin Kanadan alueisiin: 285./288.
Sijoitus verrattuna muihin Nunavutin alueisiin: 3./3.

Ympäröivät alueet 
 Inuvikin alue
 Kivalliqin alue

Lähteet

Aiheesta muualla 
 Explore Nunavut - Kitikmeot Region 
 Kitimeot Heritage Society 

Nunavutin maantiede